ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2573/96 υποβολή: Amedeo Amadeo (NI) προς την Επιτροπή (11 Οκτωβρίου 1996)

Θέμα: Duty free

Το κλείσιμο των καταστημάτων αφορολογήτων ειδών στην Ευρώπη ενδέχεται να έχει ως συνέπεια την απώλεια μεγάλου αριθμού θέσεων εργασίας σε έναν τομέα που απασχολεί περίπου 100.000 άτομα.

Η Διεθνής Συνομοσπονδία υποστηρίζει ότι: - οι εκτιμήσεις της ΕΚ, του 1993 είναι απαράδεκτες και μη ρεαλιστικές - η απόφαση θα έχει ως συνέπεια την αύξηση του μεταφορικού κόστους για τα ferri boat και τα αεροπλάνα και την αύξηση των αεροπορικών τελών 7 - θα απειληθεί η ύπαρξη των περιφερειακών αεροδρομίων.

Υπό τα δεδομένα αυτά, ζητείται από την Επιτροπή νέα ολοκληρωμένη μελέτη για τις συνολικές επιπτώσεις της εν λόγω κατάργησης, πριν αναληφθεί οποιαδήποτε πρωτοβουλία.

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-2573/96 και E-2690/96 (20 Δεκεμβρίου 1996)

Η απόφαση για να τεθεί τέλος στις πωλήσεις αφορολόγητων ειδών εντός της Κοινότητας λήφθηκε από το Συμβούλιο το 1991.

Το Συμβούλιο αποφάσισε να διατηρήσει τις ενδοκοινοτικές πωλήσεις αφορολόγητων ειδών μέχρι της 30ης Ιουνίου 1999 ώστε να επιτρέψει σε όλους τους ενεχόμενους οικονομικούς τομείς να προετοιμαστούν σταδιακά για τη νέα κατάσταση. Ως προς αυτό, τα κράτη μέλη θα έπρεπε να λάβουν υπόψη εξίσου την ανάπτυξη των υποδομών στον τομέα των μεταφορών με την προστασία των συμφερόντων του γενικού τομέα του εμπορίου που ασκεί δραστηριότητες «περιλαμβανομένων των φόρων».

Η Επιτροπή υπέβαλε έκθεση σχετικά με τη λειτουργία του συστήματος ελέγχου στα σημεία πωλήσεων που εφαρμόστηκε στα κράτη μέλη ((Έγγρ. COM(96) 245. )). Για την εκπόνηση της έκθεσης αυτής, η Επιτροπή στηρίχθηκε σε στατιστικά δεδομένα και άλλες πληροφορίες που της υποβλήθηκαν από τα κράτη μέλη, ώστε να μπορεί να είναι σε θέση να αναλάβει μία οικονομική ανάλυση των πωλήσεων αφορολόγητων ειδών. Σε αυτή τη βάση, η Επιτροπή προσπάθησε να προσδιορίσει τις βασικές τάσεις των πωλήσεων αφορολόγητων ειδών στην Κοινότητα. Η έκθεση αυτή επιβεβαιώνει το βάσιμο της απόφασης του Συμβουλίου, χωρίς να αιτιολογούνται άλλες μελέτες.

Εξάλλου, η διατήρηση των ενδοκοινοτικών πωλήσεων αφορολόγητων ειδών πέραν μιας μεταβατικής περιόδου θα μπορούσε:

- να αντίκειται στις αρχές της ενιαίας αγοράς 7

- να προκαλέσει σοβαρές στρεβλώσεις του ανταγωνισμού, όχι μόνον έναντι εμπορικών καταστημάτων που πωλούν είδη «περιλαμβανομένων των φόρων», αλλά επίσης και κυρίως μεταξύ διαφόρων μέσων μεταφορών αναλόγως με το αν προτείνουν ή όχι πωλήσεις αφορολόγητων ειδών 7

Η προσέγγιση αυτή ισχύει επίσης για τα επαρχιακά αεροδρόμια, που έχουν μικρή σχέση με τις ενδοκοινοτικές πτήσεις, οι οποίες είναι οι μόνες πτήσεις που καλύπτονται από την εφαρμογή των πωλήσεων αφορολόγητων ειδών στο πλαίσιο της Κοινότητας.

Όσον αφορά τα επιχειρήματα που αφορούν τις θέσεις απασχόλησης, η Επιτροπή επιθυμεί να υπογραμμίσει ότι η απόφαση του Συμβουλίου δεν συνιστά το κλείσιμο των καταστημάτων που βρίσκονται ιδίως στους λιμένες και τους αερολιμένες. Οι πωλήσεις θα μπορούν να συνεχίσουν στα καταστήματα αυτά, αλλά «περιλαμβανομένων των φόρων» στο εσωτερικό της Κοινότητας και οι πωλήσεις αφορολογήτων ειδών θα αφορούν αποκλειστικά επιβάτες με προορισμό τρίτες χώρες.
ΓΡΑΠΤΗ ΕΡΩΤΗΣΗ E-2544/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Ανθοκαλλιέργεια

Η ανθοκομία στην Ιταλία υπερβαίνει κύκλο εργασιών 4.500 χιλ. δισ. λιρεττών και απευθύνεται κυρίως στην εσωτερική κατανάλωση με 22.000 περίπου επιχειρήσεις που απασχολούν 23.000 περίπου εκτάρια εκ των οποίων τα 7.000 σε θερμοκήπια και με 50.000 απασχολουμένους.

Πυρήνας της παραγωγής είναι η Λιγουρία που αποτελεί το 25% της ιταλικής ανθοκομίας.

Σήμερα η κατάσταση της ανθοκομίας στη Λιγουρία και την Ιταλία γίνεται όλο και πιό δύσκολη λόγω του ανταγωνισμού της Ολλανδίας και της Δανίας που διευκολύνονται από τις κυβερνητικές παροχές και λόγω άλυτων προβλημάτων πετρελαίου και της σχετικής μείωσης του φόρου.

Υπό αυτή την έννοια εμφανίστηκε στην Ευρώπη το μειωμένο ποσοστό ΦΠΑ για τα προϊόντα ανθοκομίας και φυτωρίου.

Το Συμβούλιο της ΕΕ ενέκρινε πρόταση της Επιτροπής για τροποποίηση της οδηγίας 77/338 ((ΕΕ L 145, 13.6.1977, σ. 1. )) σχετικά με το κοινό σύστημα ΦΠΑ στον τομέα. Βάσει της συμφωνίας αυτής καθορίστηκε ότι μέχρις έγκρισης ενός οριστικού καθεστώτος ΦΠΑ, τα κράτη μέλη μπορούν να εφαρμόζουν μειωμένο ποσοστό.

Ζητείται από την Επιτροπή μια ταχύτατη εξομοίωση του συστήματος ΦΠΑ για τα προϊόντα ανθοκομίας και φυτωρίου και δεδομένης της κρίσης που αντιμετωπίζει η Ιταλία, μια παρέμβαση στο Υπουργείο προτείνουσα την συγκυριακή εφαρμογή μειωμένου ποσοστού.

Απάντηση του κ. Monti εξ ονόματος της Επιτροπής (3 Δεκεμβρίου 1996)

Στις 25 Ιουνίου 1996, το Συμβούλιο εξέδωσε οδηγία ((ΕΕ αρ. L 170, 9.7.1996. )) για τη φορολόγηση αγροτικών προϊόντων άλλων από εκείνα που εμπίπτουν στην κατηγορία 1 του παραρτήματος Η της έκτης οδηγίας ΦΠΑ (77/388/ΕΟΚ), σχετικά με το κοινό σύστημα φόρου προστιθέμενης αξίας. Ως εκ τούτου, τα κράτη μέλη δύνανται να εφαρμόσουν μειωμένο συντελεστή ΦΠΑ στην προμήθεια ζωντανών φυτών και άλλων προϊόντων ανθοκομίας (μεταξύ των οποίων συγκαταλέγονται οι βολβοί, οι ρίζες και τα παρεμφερή προϊόντα, τα κομμένα άνθη και τα διακοσμητικά φυλλώματα) και καυσοξύλων, κατά τη διάρκεια των μεταβατικών ρυθμίσεων ΦΠΑ ενδοκοινοτικού εμπορίου που αναφέρονται στο άρθρο 28, παράγραφος 1 της έκτης οδηγίας ΦΠΑ. Στα κράτη μέλη εναπόκειται αν θα κάνουν ή όχι χρήση του εν λόγω δικαιώματος.
ΓΡΑΠΤΗ ΕΡΩΤΗΣΗ E-2729/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Γεωργικές τιμές 1996-1997

Η βασική ιδέα του όλου θέματος σχετικά με τις γεωργικές τιμές είναι να συνεχιστεί, να σταθεροποιηθεί και να απλοποιηθεί πρώτα από όλα η μεταρρύθμιση της ΚΑΠ. Οι σημαντικότερες προσαρμογές που προβλέπονται είναι: τέλη για την αγρανάπαυση των σιταγρών, δημητριακά, πρωτεϊνούχες ουσίες και λιναρόσπορος, όσπρια, ρύζι, ζάχαρη, ελαιόλαδο, λινουφαντουργίας, κρασί, γάλα και γαλακτοκομικά προϊόντα τυροκομίας, βόειο κρέας, πρόβειο και αίγειο κρέας, καπνός.

Οι προτάσεις της Επιτροπής, μολονότι απαλλάσουν από τη συμμόρφωση προς στις υποχρεώσεις που απορρέουν από τη συμφωνία ΓΣΔΕ, δεν απαντούν πλήρως στα προβλήματα που αντιμετωπίζουν οι παραγωγοί και ζητείται από την ίδια την Ευρωπαϊκή Επιτροπή να συμπληρωθούν, με βάση την πορεία των διεθνών αγορών, την παγκόσμια κατάσταση σχετικά με τα τρόφιμα, το νέο Farm Bill και τα πρόσφατα ή προβλεπόμενα ανοίγματα σε τρίτες χώρες για προϊόντα που βρίσκονται σε άμεσο ανταγωνισμό με ορισμένα προϊόντα της ΕΕ, για τα οποία το προτεινόμενο πάγωμα των τιμών δεν μπορεί παρά να εξαρτάται από την υλοποίηση των μεταρρυθμίσεων που έχουν ανακοινωθεί των αντίστοιχων ΚΟΑ σε συγκεκριμένες περιφέρειες.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2729/96 και E-2844/96 (12 Δεκεμβρίου 1996)

Οι ερωτήσεις που έθεσε το Αξιότιμο Μέλος του Κοινοβουλίου αφορούν τις προτάσεις της Επιτροπής σχετικά με τις γεωργικές τιμές 1996/1997. Οι εν λόγω προτάσεις θεωρούν κάθε έτος τις αποφάσεις που πρέπει να ληφθούν όσον αφορά τα γεωργικά προϊόντα που ανήκουν σε μία κοινή οργάνωση αγοράς, λαμβάνοντας υπόψη το οικονομικό και εμπορικό περιβάλλον και τηρώντας τους κανόνες σχετικά με τον προϋπολογισμό. Οι προτάσεις αυτές έχουν μικρότερη σημασία σε σύγκριση με το παρελθόν σχετικά με τις γεωργικές τιμές, στο μέτρο κατά το οποίο οι μεταρρυθμίσεις των ταμείων οδήγησαν γενικά σε χορήγηση άμεσων πληρωμών στους παραγωγούς.

Η Επιτροπή δεν αποκλείει ότι στο μέλλον ένα πολυετές πρόγραμμα θα είναι καταλληλότερο από το ισχύον πρόγραμμα της ετήσιας θεώρησης, όπως ανακοινώθηκε στο έγγραφο της σχετικά με τον στρατηγικό προβληματισμό όσον αφορά τα ανοίγματα στις χώρες της κεντρικής και ανατολικής Ευρώπης ((CSE (95) 607 )). Όσον αφορά τις αξιολογήσεις των γεωργικών προϊόντων που δεν προορίζονται για διατροφή, πολλά μέτρα έχουν ως σκοπό να ευνοήσουν τις χρήσεις τους μεταξύ των οποίων η δυνατότητα καλλιέργειας των γαιών που έχου τεθεί σε αγρανάπαυση σύμφωνα με τον κανονισμό 1765/92 ((ΕΕ αριθ. L 181 της 01.07.1992 )) του Συμβουλίου, περί συστάσεως καθεστώτος υποστήριξης των παραγωγών ορισμένω αρόσιμων καλλιεργειών. Λαμβάνοντας υπόψη την αποκτηθείσα πείρα, η Επιτροπή δεν προτίθεται επί του παρόντος να επιφέρει ουσιαστικές τροποποιήσεις.
ΓΡΑΠΤΗ ΕΡΩΤΗΣΗ E-2550/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Internet

Στις ιταλικές και ευρωπαϊκές εφημερίδες διαβάζουμε σήμερα άρθρα για το Internet. Πραγματικά ανησυχητική είναι υπό αυτήν την έννοια η ανεξέλεγκτη διασπορά μυνημάτων με εγκληματικό περιεχόμενο και ορισμένες φορές μηνυμάτων ούτε λίγο ούτε πολύ απολογητικών της τρομοκρατίας.

Λαμβάνοντας υπόψη την τεράστια ανάπτυξη του τηλεματικού αυτού δικτύου που βρίσκεται μόλις στην αρχή της πορείας του, αλλά που αφορά ήδη εκατομμύρια ατόμων σε όλο τον κόσμο ζητείται από την Επιτροπή να εξετάσει το συντομότερο, πριν είναι πολύ αργά, μια σειρά προτάσεων για μια ενδεχόμενη λύση η οποία εξυπακούεται ότι δεν θα είναι εύκολη.

Απάντηση του κ. Monti εξ ονόματος της Επιτροπής (3 Δεκεμβρίου 1996)

Μολονότι η Επιτροπή φρονεί ότι τα οφέλη από τη λειτουργία του Ιντερνετ έχουν πολύ μεγαλύτερη σημασία από τις αρνητικές πτυχές του εν λόγω δικτύου, συμμερίζεται την άποψη του Αξιότιμου Μέλους του Κοινοβουλίου ότι η Κοινότητα πρέπει να διαμορφώσει άποψη σχετικά με τα ζητήματα που θίγονται στην ερώτηση, δεδομένου ιδίως ότι η υιοθέτηση διαφορετικών προσεγγίσεων από τα κράτη μέλη ενδέχεται να οδηγήσει σε νέο κατακερματισμό της εσωτερικής αγοράς.

Η Επιτροπή εξέδωσε προσφάτως ανακοίνωση σχετικά με το παράνομο και βλαβερό περιεχόμενο στο Ιντερνετ ((COM (96) 487. )), καθώς και ένα Πράσινο Βιβλίο για την προστασία των ανηλίκων και της ανθρώπινης αξιοπρέπειας στις νέες υπηρεσίες του οπτικοακουστικού τομέα και της πληροφορικής ((COM (96) 483. )), όπου αναλύει τα προβλήματα που παρατηρούνται και περιγράφει τις εναλλακτικές δυνατότητες αντιμετώπισής τους.

Εξάλλου, κατόπιν αιτήματος του Συμβουλίου, η Επιτροπή διηύρυνε την ομάδα εργασίας που ασχολείται με το παράνομο περιεχόμενο στο Ιντερνετ, και τώρα συμμετέχουν πλέον σε αυτή και εκπρόσωποι των κρατών μελών, της βιομηχανίας και των χρηστών. Προτάσεις για τη λήψη πρακτικών μέτρων θα υποβληθούν εγκαίρως, ώστε να συζητηθούν κατά το επόμενο Συμβούλιο Τηλεπικοινωνιών.
ΓΡΑΠΤΗ ΕΡΩΤΗΣΗ E-3055/96 υποβολή: Amedeo Amadeo (NI) προς την Επιτροπή (18 Νοεμβρίου 1996)

Θέμα: Απορρίμματα

Αναφορικά με τις προτάσεις της Ευρωπαϊκής Επιτροπής σχετικά με την κοινοτική στρατηγική στον τομέα των απορριμμάτων, επισημαίνεται ότι η Ευρωπαϊκή Επιτροπή δεν έχει συντάξει καμία έκθεση σχετικά με την υλοποίηση των προκαθορισθέντων στόχων, κυρίως εκείνου της σταθεροποίησης, έως το έτος 2000, της κατά κεφαλήν παραγωγής αστικών απορριμμάτων σε επίπεδα 1985. Σήμερα, σύμφωνα με τα στοιχεία του ΟΟΣΑ για το 1995, η κατά κεφαλήν ποσότητα απορριμμάτων στην Ευρωπαϊκή Ένωση αυξήθηκε από 330 χλγρ. ετησίως το 1985 σε 390 χλγρ. το 1990 και σε 400 χλγρ. το 1992.

Ερωτάται η Επιτροπή κατά πόσον θεωρεί δύσκολο η κυριολεκτικά αδύνατο να επιτευχθεί ο στόχος της σταθεροποίησης, ελλείψει ουσιαστικής αύξησης των πρωτοβουλιών και των κοινοτικών δημοσιονομικών μέσων για την αποτροπή αυτής της δυσμενούς εξέλιξης.

Απάντηση της κας Bjerregaard εξ ονόματος της Επιτροπής (17 Δεκεμβρίου 1996)

Στην ανακοίνωση της Επιτροπής για την αναθεώρηση της κοινοτικής στρατηγικής διαχείρισης των αποβλήτων ((COM(96) 399 τελικό. )) αναγνωρίζεται ότι «τα επιτεύγματα της Κοινότητας όσον αφορά την πρόληψη της παραγωγής αποβλήτων δεν είναι ικανοποιητικά: κατά μέσον όρο, οι ποσότητες αποβλήτων εξακολούθησαν να αυξάνονται» (Ά 33). Αυτή είναι η γενική εκτίμηση στην οποία είναι σε θέση να προβεί η Επιτροπή με βάση τις περιορισμένες και μη εναρμονισμένες στατιστικές περί αποβλήτων που υπάρχουν στην Κοινότητα.

Ως εκ τούτου, η Επιτροπή θεωρεί αναγκαία την περαιτέρω καταβολή συντονισμένων προσπαθειών σε όλα τα επίπεδα προκειμένου να αναστραφεί η εν λόγω τάση. Η σχετική με τα απόβλητα στρατηγική της Κοινότητας, από κοινού με την υφιστάμενη περί αποβλήτων νομοθεσία, συνιστά το κατάλληλο πλαίσιο ανάληψης μελλοντικών κοινοτικών πρωτοβουλιών στον τομέα των αποβλήτων.

Τα διαρθρωτικά ταμεία, το Ταμείο Συνοχής, το Life και το Πρόγραμμα Έρευνας και Ανάπτυξης, αποτελούν τα κυριότερα κοινοτικά χρηματοδοτικά μέσα που μπορούν να χρησιμοποιηθούν στην χρηματοδότηση περιβαλλοντικών μέτρων σχετικών με τα απόβλητα.

Ωστόσο, αποτελούν ένα σχετικά μικρό συμπλήρωμα της εκ μέρους των κρατών μελών χρηματοδότησης στον συγκεκριμένο τομέα. Είναι σκόπιμη η ανάληψη, περισσότερων πρωτοβουλιών στην πρόληψη παραγωγής αποβλήτων και στην ανάκτησή τους, όπως η προαγωγή των καθαρών τεχνολογιών για προϊόντα, των δυνατοτήτων ανακύκλωσης για διάφορες μορφές αποβλήτων, των μέσων καθαρισμού τόπων που έχουν προσβληθεί από ρύπανση, καθώς και άλλων, πρότυπων έργων ή έργων επίδειξης.
ΓΡΑΠΤΗ ΕΡΩΤΗΣΗ E-2797/96 υποβολή: Cristiana Muscardini (NI) προς την Επιτροπή (21 Οκτωβρίου 1996)

Θέμα: Βασανιστήρια στα οποία υπόκεινται τα άλογα για να αποκτήσουν μεγαλύτερη θεαματικότητα οι ιππικοί αγώνες

Από τον ιταλικό Τύπο έγινε γνωστό ότι στις ΗΠΑ, κατά τη διάρκεια ορισμένων ιππικών αγώνων, τα άλογα υφίστανται βασανιστήρια με καρφιά και μικρά μαστίγια με ακονισμένες αιχμές, ώστε να αναγκάζονται να κάνουν μεγαλύτερα άλματα.

Μπορεί η Επιτροπή να βεβαιώσει ότι στις ιπποδρομίες που διεξάγονται στις χώρες της Ένωσης τα ζώα δεν υποβάλλονται σε παρόμοια βασανιστήρια;

Μπορεί επίσης να βεβαιώσει ότι δεν υπάρχει στους αμερικανικούς αγώνες συμμετοχή Ευρωπαίων οι οποίοι να είναι υποχρεωμένοι να ακολουθούν τις βάρβαρες αυτές μεθόδους;

Απάντηση του κ. Fischler εξ ονόματος της Επιτροπής (29 Νοεμβρίου 1996)

Η Επιτροπή αποδοκιμάζει κάθε μορφή βίαιας μεταχείρισης των ζώων. Στις νομοθετικές της προτάσεις για την προστασία των ζώων, η Επιτροπή επεδίωκε ανέκαθεν να επιτυγχάνει το μέγιστο επίπεδο προστασίας. Ωστόσο, οι μέθοδοι εκπαίδευσης των ζώων για αγώνες δεν καλύπτονται από την κοινοτική νομοθεσία.

Επιπλέον, όσον αφορά τα άλογα, οι οδηγίες 90/426/ΕΟΚ ((ΕΕ αριθ. L 224 της 18.08.1990. )), 90/427/ΕΟΚκαι 90/428/ΕΟΚ έχουν θεσπίσει κοινοτικούς κανόνες σχετικά με τους όρους υγειονομικού ελέγχου που διέπουν τη διακίνηση και τις εισαγωγές ζώων, τους όρους ζωοτεχνικού χαρακτήρα και τους όρους συμμετοχής σε αγώνες.
ΓΡΑΠΤΗ ΕΡΩΤΗΣΗ E-2724/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Εγγυητικό Ταμείο για τον τομέα των οπτικοακουστικών μέσων

Όσον αφορά την πρόταση απόφασης του Συμβουλίου για τη δημιουργία του «Ευρωπαϊκού Εγγυητικού Ταμείου για την προώθηση της κινηματογραφικής και τηλεοπτικής βιομηχανίας» (έγγρ. COM(95)546 ((ΕΕ C 41, 13.02.1996, σελ. 8. ))) ζητούμε από την Επιτροπή να διευκρινισθεί περισσότερο το είδος των δικαιούχων του ταμείου, επιλέγοντας εάν θα ευνοηθούν οι μεγάλες παραγωγές που είναι εις θέση να ανταγωνιστούν σε διεθνές επίπεδο με τις αμερικανικές, ή οι ανεξάρτητοι παραγωγοί και οι δημιουργοί που αντιπροσωπεύουν πειστικότερα τον ευρωπαϊκό πολιτισμό, και οι οποίοι έχουν καθιερωθεί κατά τις προηγούμενες δεκαετίες ακόμη και στην παγκόσμια αγορά με αριστουργήματα τεράστιας καλλιτεχνικής αξίας.

Ερωτάται συνεπώς εάν θα ευνοηθούν οι μικρομεσαίες επιχειρήσεις παραγωγής, ενισχύοντας σχέδια που προτείνουν περισσότερες ταινίες, εις τρόπο ώστε να είναι δυνατόν να εξισορροπηθούν οι ενδεχόμενες επιτυχίες και αποτυχίες, ώστε να περιορισθούν οι κίνδυνοι.

Απάντηση του κ. Oreja εξ ονόματος της Επιτροπής (27 Νοεμβρίου 1996)

Κατ' αρχήν, το Ευρωπαϊκό Ταμείο Εγγυήσεων θα είναι ανοικτό σε όλες τις παραγωγές, εφόσον αυτές θα είναι από εμπορική άποψη αξιόπιστες και θα προσφέρουν τη δυνατότητα διασυνοριακής κυκλοφορίας (δηλαδή σε τουλάχιστον δύο κράτη μέλη).

Πάντως, κατόπιν αιτήματος του Συμβουλίου και του Κοινοβουλίου, η Επιτροπή μελετά τη δημιουργία ενός μηχανισμού που θα επιτρέπει να δίνεται ιδιαίτερη προσοχή στα έργα περιορισμένης οικονομικής σημασίας τα οποία, τις περισσότερες φορές, προέρχονται από κράτη μέλη με μικρές δυνατότητες στον οπτικοακουστικό τομέα. Ο μηχανισμός αυτός θα μπορούσε να συνίσταται στον καθορισμό ενός χρηματικού ποσού που, στο πλαίσιο του Ταμείου, θα προορίζεται για τέτοιου είδους έργα.

Άλλωστε, το Ταμείο έχει σαφώς την αποστολή να υποστηρίζει επιχειρήσεις παραγωγής που υποβάλλουν καταλόγους με διάφορα σχέδια παραγωγής, παράλληλα με τις επιχειρήσεις που υποβάλλουν ατομικά σχέδια.
ΓΡΑΠΤΗ ΕΡΩΤΗΣΗ E-3649/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Lorraine

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Lorraine και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2525/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Προσωπικό το ΓΔΙΒ

Σε σχέση με τις διαμάχες σχετικά με τις προσλήψεις και το προσωπικό των ΓΔΙ-Τμήμα Β, ζητείται από την Επιτροπή να δημοσιοποιήσει τον αριθμό των ατόμων στα οποία έχει ανατεθεί η διαχείριση των προγραμμάτων αναπτυξιακής βοήθειας υπέρ των χωρών της Λατινικής Αμερικής και ιδιαίτερα ποιός είναι ο αριθμός και το ποσοστό των υπαλλήλων ιταλικής εθνικότητας που εργάζεται στην ΓΔI-Τμήμα Β της Επιτροπής «Σχέσεις με την Λατινική Αμερική».

Aπάντηση του κ. Μ. Marin εξ ονόματος της Επιτροπής (4 Νοεμβρίου 1996)

Το Αξιότιμο Μέλος του Κοινοβουλίου παρακαλείται να σημειώσει ότι ο αριθμός των μονίμων υπαλλήλων Α της διεύθυνσης που είναι αρμόδια για τη Λατινική Αμερική στην έδρα της Επιτροπής ανέρχεται σε 36 άτομα.

Ο αριθμός των υπαλλήλων Α, ιταλικής εθνικότητας στην εν λόγω διεύθυνση ανέρχεται σε 10 άτομα.
ΓΡΑΠΤΗ ΕΡΩΤΗΣΗ E-3655/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Bourgogne

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Bourgogne και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3660/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Franche-Comtι

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Franche-Comtι και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2731/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Ανταγωνισμός στα τηλεπικοινωνιακά μέσα

Όσον αφορά την «πρόταση οδηγίας του ΕΚ και του Συμβουλίου για την τροποποίηση της οδηγίας του Συμβουλίου 90/387 και 92/44 με σκοπό την προσαρμογή του τηλεπικοινωνιακού τομέα στο ανταγωνιστικό περιβάλλον (έγγρ. COM(95)543 ((ΕΕ C 62, 01.03.1996, σελ. 3))» τίθεται υπόψη της Επιτροπής:

1. η ανάγκη επανεξέτασης και επαναδιατύπωση των ορισμών της «δημόσιας υπηρεσίας» και «υπηρεσίας ανοικτού δικτύου», που περιέχονται στο άρθρο 2 της οδηγίας 90/387 7

2. τη σημασία να υπάρχει κάποια ελαστικότητα στο πλαίσιο της γενικής αρχής του προσανατολισμού του κόστους.

Απάντηση του κ. Bangemann εξ ονόματος της Επιτροπής (22 Νοεμβρίου 1996)

Όσον αφορά τους ορισμούς στην προτεινόμενη οδηγία του Ευρωπαϊκού Κοινοβουλίου και του Συμβουλίου για την τροποποίηση της οδηγίας 90/387/ΕΟΚ και της οδηγίας 92/44/ΕΟΚ με στόχο την προσαρμογή των τηλεπικοινωνιών σε ένα ανταγωνιστικό περιβάλλον ((COM(95) 543 )), η Επιτροπή δεν θεωρεί σκόπιμο να τροποποιήσει το γενικό ορισμό της υπηρεσίας. Αντί της τροποποίησης του ορισμού σε επίπεδο μέτρων πλαισίωσης, θα ήταν σκοπιμότερο να επικεντρωθεί το ενδιαφέρον στη συγκεκριμένη εφαρμογή αυτού του γενικού ορισμού. Η Επιτροπή επιδίωξε να διευκρινίσει το πεδίο που καλύπτει ο όρος «καθολική υπηρεσία» μέσω της πρόσφατης πρότασής της για οδηγία του Ευρωπαϊκού Κοινοβουλίου και του Συμβουλίου όσον αφορά την εφαρμογή της παροχής ανοικτού δικτύου για την φωνητική τηλεφωνία και τις καθολικές υπηρεσίες τηλεπικοινωνιών σε ανταγωνιστικό περιβάλλον ((COM(96) 419 )).

Επίσης η Επιτροπή δεν κρίνει σκόπιμο να καθιερώσει ορισμό για τη δημόσια υπηρεσία (όρος ο οποίος επί του παρόντος δεν εμφανίζεται στην πρόταση). Παράλληλα, ο ορισμός των δημόσιων τηλεπικοινωνιακών υπηρεσιών εξακολουθεί να ισχύει προκειμένου να προσδιορίσει υποχρεώσεις που ισχύουν στην περίπτωση υπηρεσιών οι οποίες προσφέρονται στο ευρύ κοινό.

Όσον αφορά τη μεγαλύτερη ελαστικότητα σε σχέση με την υποχρέωση τιμολόγησης συναρτήσει του κόστους (τιμές οι οποίες να βασίζονται στο κόστος των παρεχόμενων υπηρεσιών), η Επιτροπή θεωρεί ότι το ισχύον κανονιστικό πλαίσιο επιβάλλεται να εξακολουθήσει να εξελίσσεται λαμβάνοντας υπόψη το επίπεδο του ουσιαστικού ανταγωνισμού. Εντούτοις κατά τη μετάβαση προς ένα πλήρως ανταγωνιστικό περιβάλλον εξακολουθούν να θεωρούνται δικαιολογημένες οι υποχρεώσεις διαμόρφωσης των τιμών συναρτήσει του κόστους των παρεχόμενων υπηρεσιών έως ότου επιτευχθούν ουσιαστικά ανάλογες ανταγωνιστικές συνθήκες.